მარიო გომესი
მარიო გომესი (გერმ. Mario Gómez; დ. 10 ივლისი, 1985) — გერმანელი ფეხბურთელი, გერმანიის ეროვნული ნაკრებისა და საფეხბურთო კლუბ „ვოლფსბურგი“ წევრი. 2007 წელს დაასახელეს გერმანიის წლის საუკეთესო ფეხბურთელად. 2011 წელს გახდა ბუნდესლიგის ბომბარდირი. მისი შეძენისთვის „ბაიერნმა" შტუტგარტს დაახ. 35 მილიონი ევრო გადაუხადა, რაც ბუნდესლიგისთვის იმ დროისთვის რეკორდული მაჩვენებელი იყო. მონაწილეობა მიიღო მსოფლიოს 2010 წლისა და ევროპის 2008, 2012 და 2016 წლების ჩემპიონატებზე.